<p>حنتكلم عن كمية الآثار النفسية النحن اتطرقنا ليها وتفاصيلها وكدا إذا إنت ما تمت التدخلات بالصورة الصاح و ما تم العلاج ممكن انت تكون عرضة لكتير من الأمراض</p><p>ممكن تكون عرضة لل depression ممكن تكون عرضة ل anxiety ، أي اضطرابات نفسية ثانوية مصاحبة للحرب يعني&nbsp;</p><p>في الفيديو ده هنتكلم عن اضطراب ما بعد الصدمة ، او trauma ، او ال PTSD إللي هو اضطراب مع الصدمة دائما يعني الحدث أو الاستجابة إللي بتحصل بعد الإنسان يمر بحدث صادم ، الحدث الصادم طبعاً هو بيختلف من شخص لشخص لكن بطبيعة الحدث الصادم الإحنا اتعرضنا ليهو في السودان هو الحرب ،واثر الحرب نتيجتو علينا كانت شنو</p><p>لأنو ممكن تكون في احداث تانية ممكن تسبب للزول صدمة زي انو يموت ليك زول عزيز ،او تتعرض لزلازل طبيعية او براكين او كوارث طبيعية بشكل عام</p><p>اضطراب ما بعد الصدمة كمفهوم ، لما تسمع كلمة صدمة بتحس انو الزول ده مصدوم زي كأنو ما متوقع الحاجة ما متخيلة ما كان خاتيها في حساباتو الحاجة دي حصلت فجأة من غير ما هو يكون مدركها من غير ما يكون خاتي خطة إنو كيف هيتعامل معاها</p><p>اضطراب ما بعد الصدمة كمفهوم هو دي دائما الأعراض المصاحبة بعد الحدث الصادم لأنو الناس استجابتها ما واحدة لكل المواقف ولا لكل التفاصيل&nbsp;</p><p>فهو كمفهوم يعني الحالة البكون داخل فيها الزول بعد فترة طويلة من الحدث الصادم</p><p>إللي هو في يعني وقت محدد من اسبوع لحدي شهر maximum كدا يعني إنو إنت بتم تشخيصك بالاضطراب المعين ده ، فيما عدا ذلك الفترة في البداية دي اعراض طبيعية جدا عشان تقدر اصلا تتكيف مع الواقع الفعلي إنت ممكن عادي تمر عليك نفس الأعراض إللي هسي نحن حنذكرها إللي هي بتاعت اعراض ما بعد الصدمة</p><p>ببقا موضوع خطير و لازم انت تتدخل عشان ما يتحول لاضطراب ، و تطلب المساعدة بدري لمن الموضوع يتم عليهو اكتر من شهر و still انت لحدي اسي نفس الاعراض هي مستمرة معاك ، تمام</p><p>طيب الأعراض الإنت مفروض يعني تكون جدا طبيعية في بداياتها اللي هو هنذكر على سبيل المثال أكثر الأعراض شيوعا ، إللي هو مثلاً العزلة ، عدم التفاعل الاجتماعي مع الناس ، الاضطرابات في الأكل أو النوم بزيادة أو نقصان</p><p>الشرود دائما ، عدم الانتباه ، العصبية من أتفه الأسباب ، الانفعال الما متوافق مع الفعل</p><p>كل التصرفات الزي دي وحتى التغيرات</p><p>يعني و الله ياخي فلان ده ما طبيعي لكن بعد ما بدأت الحرب هو بقا كدا</p><p>كل التغيرات النفسية الظاهرة الإنت لاحظتها او لاحظوها اقربائك دي كدا ممكن تكون أعراض لازم تطلب المساعدة فيها عشان تقدر تساعد نفسك من المشكلة المعينة دي</p><p><br></p>